Subject: Eesti Juristide Liidu noorliikmete külastus
From: <[email-masked]>
To: "Politsei- ja Piirivalveamet" <[email-masked]>
Date: Fri, 3 Apr 2026 15:37:03 +0300

Tere!

Mina olen Regina Kirillova ja töötan Eesti Juristide Liidu noorliikmete
juhina. Eesti Juristide Liit on üle-eestiline juriste koondav
organisatsioon, kuhu kuulub ligikaudu 600 liiget. Meie liikmeskond koosneb
nii era- kui avaliku sektori juristidest, sealhulgas advokaatidest,
ettevõtete juristidest, ametnikest ja teistest õigusekspertidest.
Korraldame oma noorliikmetele regulaarselt erinevaid erialaseid üritusi,
külastusi ja koolitusi, mille eesmärk on siduda teoreetilised teadmised
praktilise õigusalase tööga ning tutvustada noortele juristidele erinevaid
karjäärivõimalusi.
Seoses sellega sooviksime uurida, kas Põhja Prefektuuril oleks võimalik
võtta meie noorliikmeid vastu mai kuu jooksul. Külastuse eesmärk oleks
tutvuda lähemalt uurijate igapäevatööga ning saada parem ülevaade
kriminaalmenetluse praktilisest poolest.
Pakume välja, et kohtumise fookuseks võiks olla näiteks:
*   kriminaalmenetluse käik uurija vaatenurgast alates menetluse
alustamisest kuni süüdistuse esitamiseni; 
*   tõendite kogumine ja hindamine praktikas; 
*   koostöö prokuratuuri ja teiste menetlusosalistega; 
*   reaalsed juhtumid ja nende lahendamise protsess (üldistatud kujul); 
*   karjäärivõimalused ja vajalikud oskused noortele, kes soovivad
tulevikus uurijatena töötada. 
Usume, et selline kohtumine pakuks noorliikmetele väärtuslikku ja
praktilist sissevaadet õiguskaitsesüsteemi toimimisse ning aitaks paremini
mõista uurija rolli kriminaalmenetluses.
Oleksime väga tänulikud, kui leiaksite võimaluse meid vastu võtta. Oleme
paindlikud nii kuupäeva kui ka ajakava osas ning kohandume teie
võimalustega.
Jään teie tagasisidet ootama!
Lugupidamisega
Regina Kirillova
Eesti Juristide Liit
Noorliikmete juht